— :m8 — 



IX 



[1462.] 12 octobre. Extrait d'une lettre close de Louis XI au duc de 

 Bourgogne, a Molilierne, le XII octobre. 



Au surplus le roy de Beliaingne nous a puis naguère escript par 

 homme propre qu'il a envoie devers nous, c[ue, se nostre plaisir estoit, 

 lui et les roys de Hongrie et de Poulenne desireroient bien avoir aliance 

 et confederacion avecques nous, principalement pour l'expulsion des 

 ennemis de la foy chrétienne , à quoi nous avons fait response que , en 

 toutes choses qui seroient pour le bien et exaltation de la sainte foy 

 catholique et expulsion des ennemis d'icelle, nous serions bien joyeux 

 et contens d'avoir avecques eulx et tous autres princes chrestiens bonne 

 intelligence et confédération. Si, vous avons bien voulu escripre ces 

 choses , afin que en soiez adverti et aussi pour vous acertener que se le 

 dit roy de Bahaigne vouloit parler ou faire mencion du dit duchié de 

 Luxembourg ou d'autre chose quelconque qui vous peust tourner à 

 préjudice, nous n'y entendrons en quelque manière, mais vous en 

 advertirons ; et en ceste matière et toutes autres aurons tousjours voz 

 affaires en espéciale faveur et reccommendation comme les nostres 

 propres. 



(Bruxelles, Arcliives du royaume, cartul. 3a de la Chambre des 

 comptes , II" 3 2 , fol. 21.) 



1467. 25 septembre. Lettres de provision de procureur du duc de 

 Bourgogne à Saint-Quentin accordées par le duc de Bour- 

 gogne à l'historien Mathieu d'Escouchy. 



Charles, par la grâce de Dieu, duc de Bourgogne, de Lothier, de 

 Brabant, de Limbourg et de Luxembourg, comte de Flandres, etc. 

 savoir faisons que, pour la bonne relacion qui faite nous a esté de la 

 personne de nostre bien amé Mahieu d'Escouchy et de ses sens et souffi- 

 sance, icellui Mahieu d'Escouchy, confiant à plain en ses loyauté, 

 preudommie et bonne diligence , avons fait , institué , ordonné et 

 estably, faisons, instituons, ordonnons et establissons par ces présentes 

 nostre procureur en nostre ville et bailliage de S' Quentin ou lieu de 

 feu Oudart de La Porte. , 



Ponné en nostre ville de Bruxelles. 26 septembre 1467. 



(Oi-ig. en parchemin , scellé en cire rouge. Brnx.elles, Archives du 

 royaume , chartes de l'audience.) 



